Rímskokatolícka cirkev, farnosť Motešice 913 26 Motešice **27**

**tel. číslo : 421 32 659 42 45 mobil: 0905 932 950**

**motesice@nrb.sk** **web stránka : www.motesice.nrb.sk**

**tridsiata NEDEĽA V CEZROČNOM OBDOBÍ**

**Liturgický kalendár:**

**streda: Sv. Šimona a Júdu, apoštolov, *sviatok***

**nedeľa: Všetkých svätých, *slávnosť***

**úmysly svätých omší:** (26. októbra – 1. novembra 2020)

|  |  |  |  |
| --- | --- | --- | --- |
| **Pondelok** | **Neporadza** | **18.00** | **Za † Michal a Jolana Jánošíkoví a deti** |
| **Utorok** | **P. Lehota** | **18.00** | **Za † Alojz, Júlia a syn Alojz Laššoví** |
| **Streda** | **D. Motešice** | **18.00** | **Za † Ján a Anna Kyselicoví a rodičia z oboch strán** |
| **Štvrtok** | **Neporadza** | **18.00** | **Za † Rudolf a Štefánia Jánošíkoví a deti** |
| **Piatok** | **H. Motešice** | **18.00** | **Poďakovanie za dožitých 80 rokov života Vojtecha Žofčíka, za zdravie a Božiu pomoc pre rodinu** |
| **Sobota** | **P. Lehota**  | **18.00** | **Za duše v očistci** |
| **Nedeľa** | **Neporadza** |  **8.00** | **Za zdravie a Božiu pomoc pre rodinu Maxovú** |
| **H. Motešice** |  **9.15** | **Za † Jozef Šurinčik (1 r) a rodičia z oboch strán** |
| **D. Motešice** | **10.30** | **Za † Jozef Matúš** |

1. Sv. omše v našej farnosti sú pozastavené z dôvodu karantény. Hneď, ako to bude možné, budú obnovené. Neodslúžené úmysly budú odslúžené v náhradných termínoch po dohode.
2. V uplynulých dňoch darovala na prestavbu farskej budovy Bohu známa rodina z D. Motešíc 50,- € a Bohu známa rodina z Horných Motešíc 140,- €. Pán Boh zaplať.

25. októbra 2020 Juraj Adamec

správca farnosti

V čase zákazu vychádzania  od **24. októbra do 1. novembra 2020** – sa pozastavia aj verejné slávenia bohoslužieb. Predseda KBS Mons. Stanislav Zvolenský tak reagoval na viaceré otázky veriacich, kňazov i zasvätených, ktorí sa ohľadom oznámeného zákazu vychádzania obrátili na Tlačovú kanceláriu KBS. V tejto súvislosti prinášame plné znenie vyjadrenia predsedu KBS Mons. Stanislava Zvolenského:

„Vzhľadom na Uznesenie vlády Slovenskej republiky z 22. októbra 2020, ktoré obmedzuje slobodu pohybu a pobytu zákazom vychádzania od 24. októbra 2020 do 1. novembra 2020, bude na dané obdobie potrebné pozastaviť verejné slávenie bohoslužieb, v súčasnosti obmedzené na 6 osôb. Výnimku z obmedzenia má však aj naďalej pohreb blízkej osoby, uzavretie manželstva a krst. Tieto obrady sa môžu verejne sláviť podľa doteraz platných pravidiel.

Čo sa týka mnohých konkrétnych, praktických otázok, ktoré kňazi aj veriaci kladú, treba povedať, že v danej situácii nie je možné dať všetky presné odpovede. Je však potrebné, aby sa každý oboznámil s platnými pravidlami, a na ich základe kňazi zvážili ako prakticky vyjsť v ústrety konkrétnej pastoračnej potrebe. Ohľadom častej otázky súkromnej modlitby jednotlivcov: úplné zatvorenie chrámov nebolo nariadené, nemožno však konať spoločné podujatia. V ostatných veciach kňazov prosím o aplikovanie pastoračnej múdrosti, s primeranou obozretnosťou, keďže situácia v spoločnosti je vážna. Ak by sa v konkrétnom prípade ukázalo, že určitú vec nemožno kvôli zákazu vychádzania robiť takým spôsobom, pre aký sa kňaz rozhodol, treba s pokojom a bez hádky prijať upozornenie poriadkových zložiek, vysvetliť dobrý úmysel konania, a následne sa zariadiť podľa ich pokynov.“